Avis legal – Agrupació Atlètica Catalunya\nEl Club AGRUPACIÓ ATLÈTICA CATALUNYA, proveït amb CIF G-58370636 adreça C/Polvorí 7, 08038 Barcelona, no es fa responsable de l’ús incorrecte, inadequat o il·lícit de la informació apareguda a la pàgina web: www.aacatalunya.net\nEl present avís legal té com a objecte establir les Condicions Generals que regulin l’accés i ús general de la citada web per part de tots els usuaris, de manera que l’accés i ús d’aquesta implica necessàriament, la submissió i acceptació de les Condicions Generals citades en aquest Avís Legal.\nEs recomana a l’usuari que llegeixi atentament i detingudament les condicions i instruccions publicades cada vegada que accedeixi a aquesta pàgina web, atès que l’accés implica la seva lectura i acceptació. Mitjançant l’accés i ús a www.aacatalunya.net o qualsevol de les pàgines i subdominis, l’usuari manifesta el seu acord de forma expressa, plena i sense reserves a les condicions i instruccions publicades en l’avís legal en el moment de l’accés sense prejudici de l’aplicació de la corresponent normativa d’obligat compliment legal segons el cas.\nQualsevol utilització diferent de l’autoritzada està expressament prohibida, quedant la AGRUPACIÓ ATLÈTICA CATALUNYA facultada per denegar o retirar l’accés i ús de la Web, en qualsevol moment, i sense previ avís, a aquells usuaris que incompleixin aquestes condicions generals.\nLa veracitat i licitud de les informacions aportades per l’usuari en els formularis estesos per l’AGRUPACIÓ ATLÈTICA CATALUNYA per a l’accés a certs continguts o serveis oferts pel web.\nL’ús de la informació, serveis i dades ofertes per l’AGRUPACIÓ ATLÈTICA CATALUNYA contràriament al que es disposa per les presents condicions, la Llei, la moral, els bons costums o l’ordre públic, o que de qualsevol altra manera puguin suposar lesió dels drets de tercers o del mateix funcionament.\nEls enllaços (links) que pot trobar en aquesta web són un servei als usuaris. Aquestes pàgines no són operades ni controlades per l’Agrupació Atlètica Catalunya. Per això, l’Agrupació Atlètica Catalunya no es fa responsable dels continguts d’aquests llocs web ni estan cobertes pel present Avís Legal. Si accedeix a aquestes pàgines Web haurà de tenir en compte que les seves polítiques de privacitat poden ser diferents a la nostra.


JK Daurada | Cerveses JK\nAquesta recepta ve de les ganes de fer una cervesa suau i aromàtica. Vam escollir fer una ale pàl·lida (nosaltres li diem ale continental per l'origen dels ingredients) amb llúpol Saaz i una barreja de maltes base (Pilsner, Pale i Munich) amb un toc de malta caramelitzada.\nUns 25 IBU i 5 graus d'alcohol per a una ale ataronjada amb tocs afruitats, aromàtica i refrescant, que a molta gent li recorda les pilsner o les cerveses de blat per l'acidesa de la malta Munich. Aquesta cervesa sorgeix com a homenatge a la ciutat de Brno i la República Txeca, on hi vaig passar uns mesos al 2006 i vaig començar a descobrir la bona cervesa, per això emprem maltes més "continentals" i el llúpol txec Saaz, clàssic de les cerveses Pilsener.\nÉs la primera cervesa que va sortir de casa elaborant-la primer a les instal·lacions d'Ausesken, al Lluçanès), i després a Cerveses AS (Montornés del Vallés). Actualment l'elaborem al nostre obrador al Poblenou, certificada eco i substituint els llúpols centreeuropoeus per llúpols ecològics de proximitat, es carbonata en ampolla amb panela, sucre integral de comerç just.\nColor daurat intens/ambarí (20 EBC)\nTemperatura idònia de consum; entre 7 i 10 ºC\nGot recomanat; got de pinta tipus konick\nMarida bé amb formatges tendres, cuina vegana o vegetariana amb un toc picant o amanides\nDescarrega't la fitxa tècnica Torna a les nostres receptes


Dossier de premsa Mesa Comarcal d'Habitatge - Maig de 2012 | Consell Comarcal del Garraf\nDossier de premsa Mesa Comarcal d'Habitatge - Maig de 2012\nL’Àrea d’Ordenació Territorial i Habitatge del Consell Comarcal del Garraf va convocar, a la Masia d’en Cabanyes, la primera Mesa Comarcal d’Habitatge del Garraf que respon a la necessitat de facilitar un espai de treball tècnic i polític entre els responsables dels municipis i del Consell Comarcal.\nL’objectiu d’aquesta mesa és treballar conjuntament amb els municipis i les administracions responsables, la Generalitat de Catalunya i la Diputació de Barcelona, per a donar resposta a les dificultats d’accés a l’habitatge. Altres finalitats d’aquest espai participatiu són fomentar el debat, l’intercanvi i la coordinació de les diverses experiències locals, així com centralitzar les demandes dels municipis i actuar com a canalitzador, tot facilitant el contacte amb altres administracions que treballen en l’àmbit de l’habitatge.\nAquest dossier inclou dades sobre la situació de l'habitatge al Garraf, així com el text d'una moció que es va aprovar al novembre del 2011 per declarar el Garraf comarca activa en la prevenció dels desnonaments i la defensa del ret a l’habitatge.\nDossier de premsa Mesa Comarcal d'Habitatge


Santa Pola premia la tasca humanitària del pesquer que va rescatar els immigrants\nEl consistori els distingeix per la seva tasca humanitària amb insígnies de plata i, a més, impulsarà una proposta perquè rebin l'Alta Distinció de la Generalitat\nLa batllia de Santa Pola ha homenatjat la tripulació del pesquer Nuestra Madre de Loreto, que va rescatar a final de novembre dotze persones que fugien d’una patrullera davant la costa de Líbia. El consistori els distingeix per la seva tasca humanitària amb insígnies de plata i, a més, impulsarà una proposta perquè rebin l’Alta Distinció de la Generalitat i la Medalla al Mèrit en el Treball.\nEls mariners del Nuestra Madre de Loreto han estat rebuts al consistori per la batllessa, Yolanda Seva, envoltats de gent que els ha rebut com uns herois, amb un emotiu moment d’abraçades i retrobament. A banda de les insígnies de plata, Santa Pola lliura a la tripulació del pesquer un quadre commemoratiu que els trasllada l’orgull, la gratitud i l’estima dels veïns. El pergamí amb la inscripció viatjarà a bord del Nuestra Madre de Loreto per sempre.\nEl vaixell va salpar del port de Santa Pola l’octubre per fer la campanya de la gambeta, i enmig de la nit es va trobar amb un rescat angoixós dels dotze migrants. Va deixar-los a Malta i, finalment, el 21 de desembre arribà a port segur, a casa, posant fi a una travessa farcida de solidaritat i d’exemple.


Wikiloc | Ruta ENP Serra de Bellmunt- Almenara 'Sortida Ornitológica'\nObservació d'Aus (Rutes Observació d'Aus a Espanya → Catalunya → Balaguer )\nENP Serra de Bellmunt- Almenara 'Sortida Ornitológica'\nLa Sentiu de Sió - Trinxeres - Bellmunt d'Urgell (BTT)\nLa Sentiu de Sió - Camins i corriols (BTT)\nLA SENTIU DE SIÓ-FLIX PER LA SERRA DELS GUINEUS-BENSA-SERRA DE LA BASSA-20180401 (Senderisme)\nLa Sentiu - Castell de Bensa - Masia de Quim - Masia del Portet - Flix - Ermita de la Mare de Déu de Guardiola - La Sentiu (Senderisme)\nVista 1494 vegades, descarregada 38 vegades\nL’estret i llarg pla que anomenem secà de la Bellmunt avança del nord-oest cap al sud-est, des de la Sentiu de Sió fins el Turó on es troba el Pilar d’Almenarà, sempre ben definit al sud per les serres del Camp i de les Quadres . Al nord tanquen els petits vessants que cauen cap al riu Sió.\nEs tracta d’un pla sobre substracte guixenc d’aproximadament 12 quilómetres de llarg per 2 de ample, continuació natural de la Serra Llarga, que tenim a l’oest. Els conreus són bàsicament, de cereal(ordi) amb petites taques i franges ermes als caps dels tossals i al mig del pla. Aquest fet li dóna una riquesa ornítica i botànica molt interessant.\nTot i la protecció de la Serra de Quadres, i ser els plans de Bellmunt un dels millors espais de Catalunya per a l’avifauna estèpica, s’ha de lamentar la total desprotecció de la resta de l’àrea.\nA part de recollir una bona mostra de en general d’ocells estèpics, la importància ornítica s’ha d’atribuir sobretot a dos fets: ésser la zona de Catalunya i possiblement del nord-est de la Peninsula Ibèrica amb més densitat de Sisó i tenir una de les tres colònies més importants de Catalunya d’Esparver Cendrós. En general a partir de la segona setmana de juny es produeix la sega dels cereal i al cap de poques setmanes i quan la majoria d’ocells han acabat la seva reproducció, la intensitat de de les observacions baixa molt. Cal tenir-ho en compte a l’hora de programar una visita a aquesta zona i per extensió a la resta de zones agrícoles de secà de la Plana de Lleida. La millor època per visitar aquest i altres “secans” va de mitjants de març a finals de juny.\nL’itinerari descrit a continuació és simplement la indicació per seguir un camí que recorre gairebé sense discontinuïtat tot el pla, des de la Sentiu de Sió, a l’oest, fins al Canal d’Urgell, a l’est. Seguint aquest camí es pot observar pràcticament tot el pla ja que, com hem indicat abans té una amplada de només 2 km. Tenint en compte això, sabem que després d’agafar un altre camí per anar a algun lloc concret, tornanat al camí descrit, podrem continuar travessant el pla.\nTot l’any: arpella vulgar, aligot comú, xoriguer comú, perdiu roja, tudó, xixella, òliba, muslo comú, picot verd, cogullada vulgar, cogullada fosca, bitxac comú, griva, trist, botxí, gralla, cornella, pardal xarrec, cruixidell, gratapalles.\nEstivals: aufrany, esparver cendrós, àguila marcenca, falcó mostatxut, guatlla, sisó, torlit, cucut, cucut reial, xot, enganyapastors, siboc, abellarol, gaig blau, puput, trobat, tallarol de garriga, mosquiter pàl•lid, capsigrany.\nHivernals: arpella pàl•lida, esmerla, titella, cotxa fumada.\nDe pas: milà negre, milà reial, aligot vesper, falcó cama-roig, ballester, oreneta de ribera, cuereta groga, bitxac rogenc, còlit gris, còlit ros.\nErmita de la Verge de Guardiola\nTrinxera de la caserna\nCabana de Cal Marino\nBosc d'en Boldú


Ja tenim una nova convocatòria de #BirresCrítiques a la vista, aquest cop coorganitzades amb la Universitat Progressista d’Estiu de Catalunya (UPEC), entitat que patrocina aquest cicle d’activitats tot l’any. Les farem el pròxim dimarts, 5 de juny, al vespre, sota el suggerent títol de ‘Uns mesos que han sacsejat Catalunya‘. Serà un cara a cara entre dues personalitats que segueixen de ben a prop els esdeveniments polítics i socials del nostre país. D’una banda, la doctora en Ciències Polítiques a la Universitat Pompeu Fabra, la reusenca Tània Verge, que va ser membre de la Sindicatura Electoral del referèndum d’autodeterminació de l’1 d’octubre i és directora de la Unitat d’Igualtat de la UPF. De l’altra, el rector de la UPEC, el sabadellenc Jordi Serrano, llicenciat en Història per la UAB, exsecretari general del Moviment Laic i Progessista i exdirector de la Fundació Ferrer i Guàrdia, autor de nombrosos llibres sobre la Catalunya contemporània. El debat serà moderat per Roger Palà, periodista de CRÍTIC.\nJordi Serrano i Tània Verge, els dos convidats a les pròximes #BirresCrítiques / IVAN GIMÉNEZ\nL’acte vol analitzar què ha passat a Catalunya des del setembre de 2017 ençà, amb el referèndum de l’1-O, la proclamació de la República Catalana al Parlament, l’aplicació de l’article 155 de la Constitució espanyola, l’empresonament i exili dels líders polítics independentistes, les eleccions imposades del 21-D i, ja més recentment, la investidura de Quim Torra com a president de la Generalitat per part de la majoria republicana del Parlament. Dues mirades, dues generacions diferents, per reflexionar com han sacsejat Catalunya els vuit mesos intensos que acabem de viure. Aquestes #BirresCrítiques també són l’avantsala de la catorzena edició de la Universitat Progressista d’Estiu de Catalunya (UPEC), que se celebra del 4 al 6 de juliol a la seu de la UGT de Catalunya (Barcelona) sota el títol genèric de “El futur del treball. Utopia o distòpia?”.\nLes #BirresCrítiques de la UPEC es faran al bar del CAT, Centre Artesà Tradicionàrius, al barri de Gràcia de Barcelona. L’aforament és limitat, però les persones subscriptores de pagament del nostre mitjà poden reservar dues places per cap enviant un mail a [email protected] per demanar-ho. Recordeu que, gràcies al suport de la UPEC, totes les #BirresCrítiques són enregistrades íntegrament amb vídeo i es pengen al cap de poques hores al blog del mateix nom. Allà podeu recuperar les últimes que hem fet: Pagesia i identitat (17 d’abril), Sèries i feminisme (28 de març), Tractats de lliure comerç (12 de març) i Leticia Dolera (1 de març).


T 93 812 68 10\ni espais per a casaments\nGastronomia exclusiva per a casaments, als nostres espais o on tu vulguis\nAlguns diuen que un casament és un dia inoblidable. I tant que sí! L’emoció, els nervis, la festa, la diversió… tot ha de ser memorable. Però per a nosaltres, el casament no és només aquest dia. I per vosaltres tampoc. Un casament comença quan els nuvis posen data i ens venen a veure.\nLa nostra feina no és només que el dia de la boda sigui tan especial com l’heu imaginat i que tot flueixi. També és que des del primer dia i durant tot el procés de preparació disfruteu de cada minut. Que guardeu els nervis només per l’emoció del moment. Per la resta, la nostra feina és ser al vostre costat per acompanyar-vos, perquè estigueu tranquils i disfruteu del que és realment un casament: la vostra festa i la dels vostres convidats!\nCelebracions i convencions entre els Pirineus i el Montseny\nL’espai més exclusiu i íntim per als petits grans moments\nUn indret privilegiat per a la celebració a la Costa Brava!\nMarcant la següent casella accepta que les seves dades siguin utilitzades per Nando Jubany SL per a l’enviament de mailings informatius\nCtra. de Sant Hilari, sn\nCopyright 2019 © Jubany Events - Legal - Privacity - Cookies


TERCERA EDAD: El terç superior de la xemeneia de Can Fàbregas i de Caralt s´ha d´enderrocar pel risc de despreniment.\nEl terç superior de la xemeneia de Can Fàbregas i de Caralt s´ha d´enderrocar pel risc de despreniment.\n(Ajuntament de Mataró, 24/07/08).\nUn informe de l'arquitecte Josep M. Puig Boltà ha posat de manifest el fort deteriorament de la part superior de la xemeneia del conjunt industrial i el conseqüent risc d'ensorrament. Per motius de seguretat, l'empresa municipal Promocions Urbanístiques de Mataró, SA (PUMSA) procedirà, el proper 29 de juliol, a enderrocar la porció superior, que es reconstruirà conjuntament amb la fàbrica.\nPuig Boltà és l'arquitecte encarregat de redactar el projecte de desmuntatge, trasllat i emmagatzematge dels elements catalogats de la fàbrica de Can Fàbregas i de Caralt, i el seu posterior muntatge a la confluència entre el carrer de Miquel Biada i de Tetuan, tal i com va aprovar el Consell d'Administració de PUMSA del passat 25 de març.\nL'arquitecte ha estudiat amb detall l'estat de conservació de la xemeneia del conjunt industrial, que fa una alçada total de 26,6 m. Aquest estudi, que s'especifica en el projecte bàsic executiu d'enderroc parcial de la xemeneia, presentat també al Consell Municipal de Patrimoni Arquitectònic del 23 de juliol, indica que hi ha un risc clar d'ensorrament degut a un deteriorament molt avançat. Això es dóna al terç superior del fumeral, que suposa una porció de 8,83 m. L'estudi també ha deixat constància que aquesta part de la xemeneia no és original, és a dir, que es va erigir amb posterioritat a la seva construcció inicial.\nEl seu deficient estat de conservació i el risc d'ensorrament, doncs, obliga a l'enderroc urgent d'aquest terç superior de la xemeneia. L'enderroc el durà a terme l'empresa Nietos de García Cano, SL, i es preveu que els treballs finalitzin a principis d'agost. Per garantir la seguretat de les obres, PUMSA va col·locar el passat 18 de juliol un cordó de seguretat al perímetre de la xemeneia que es mantindrà fins que finalitzin els treballs.\nLa part originària de la xemeneia, els 17,78 m inferiors, es troben en bon estat de conservació i quedaran intactes fins que es posi en marxa el projecte de desmuntatge, trasllat, emmagatzematge i muntatge de la fàbrica. A més, la porció de 8,83 m que ara s'enderroca es reconstruirà amb fidelitat a l'original un cop es traslladi Can Fàbregas i de Caralt a la seva nova ubicació.\nPublicado por Tercera Edad en 4:55 p. m.


Projecte de nou sistema tarifari del transport públic que té l'objectiu de convertir-se en un instrument cabdal de gestió de la mobilitat i el transport públic, amb la voluntat d'integració de tots els modes de transport en un únic suport intel·ligent.\nLa T-Mobilitat és un nou instrument tecnològic, impulsat des del Govern de la Generalitat de Catalunya i l'Autoritat del Transport Metropolità (ATM), que permetrà al ciutadà disposar d’una única targeta per a tots els seus desplaçaments i que substituirà els títols de transport actuals per una aplicació de transport continguda en un xip amb validació sense contacte.\nEs tracta d’un projecte pioner i va més enllà dels serveis de transport públic. L'objectiu és que es converteixi en un instrument cabdal de gestió de la mobilitat per la seva capacitat d’integració de tots els modes de transport en un únic suport intel·ligent. A més, aquesta tecnologia es podrà aplicar també en altres suports com rellotges, polseres o fins i tot telèfons mòbils que disposin de tecnologia NFC (Near Field Communication).\nNota de premsa "L'ATM adjudica el contracte del nou títol de transport integrat, la T-Mobilitat " Nota de premsa "El Govern dóna llum verd al projecte T-Mobilitat, un nou sistema de targeta única per a l'ús del transport per al públic" Article sobre el projecte T-Mobilitat a la Viquipèdia Article "Arriba l'hora de la T-Mobilitat" d'Albert Solé a l'ara.cat\nConvertir-se en un instrument cabdal de gestió de la mobilitat i el transport públic\nIntegració de tots els modes de transport en un únic suport intel·ligent\nAfavorir la utilització del transport públic amb descomptes per ús, adaptant el preu del transport públic a la mobilitat real de cada ciutadà\nPermetre a l'usuari decidir el sistema de pagament del seu transport, ja sigui prepagament, domiciliació bancària del rebut, recàrrega per Internet, etc.\nData d'actualització: 04.11.2014


ASITEC Contractes de Manteniment de Calderes de calefacció\nCalderes Gas, Gasoil, Eléctriques i Biomasa\nInici / Manteniment / Contractes de manteniment / Calderas\nContractes de manteniment per a calderes\nASITEC BARCELONA pageofereix el manteniment més complet per a la seva instal·lació de la mà dels nostres tècnics especialistes en calderes de gas, gasoil, elèctriques i biomassa, així com instal·lacions de calefacció.\nLes calderes son aparells que combinen elements potencialment perillosos com son el gas (o gasoil), la electricitat, l’aigua i les elevades temperatures. Per aquesta raó es important que sigui un autèntic professional qui es faci càrrec del manteniment d’aquets aparells, només d’aquesta manera es garanteix la total seguretat per la seva llar.\nUn correcte manteniment del seu equip es tradueix en una major vida útil de la instal·lació, un important estalvi energètic y en un autèntic compromís amb el medi ambient al reduir les emissions contaminants. Invertir avui en un bon servei de manteniment per al seu equip, es un estalvi per el futur.\nEls nostres contractes de manteniment per a instal·lacions inclou:\nPer a qualsevol instal·lació\nRevisió anual RITE.\nManteniment preventiu de l’equip.\nMa d’obra de qualsevol reparació de l’aparell.\nDesplaçament de totes les reparacions de l’aparell.\nRevisió Anual RITE\nTal com estableix el Reglament de les Instal·lacions Tèrmiques als Edificis, inclou la comprovació de:\nRevisió RITE anual\nFuites de gas de l’aparell i les seves claus.\nVerificació del correcte aprofitament de l’escalfor generada.\nPer a més informació sobre el Reglament de les Instal·lacions Tèrmiques als Edificis, RITE, pot consultar les següents fonts:\nCertificat anual de manteniment ITE-6\nTotes aquestes verificacions s’acrediten gràcies a la nostre Certificació Oficial expedint el CERTIFICAT ANUAL DE MANTENIMENT ITE-6, donant al titular o usuari de la instal·lació totes les garanties que exigeix la llei.\nConsulti les nostres tarifes de contractes de manteniment per a instal·lacions, si te qualsevol dubte o desitja conèixer els detalls sobre el manteniment del seu aparell, contacti amb el seu Punt de Servei Autoritzat en el telèfon 93 222 22 88.\nA l'email: info@asitecbarcelona.com\nO amb el nostre Formulari i abans de 24h contestarem la seva sol·licitud.


Per baixar de pes cal fer dieta? | dietasaludablefitnessintegral.com\nagost 26, 2015 By Leave a Comment\nLa resposta és… No!\nFer dieta per baixar de pes és el primer pas cap al fracàs. Quanta gent fa dieta per baixar de pes i no ho aconsegueix? O quantes d’aquestes persones aconsegueixen baixar uns quilets i els tornen a recuperar tan bon punt deixen de seguir la dieta?\nQuan algú vol baixar de pes el primer que cal fer és treure’s del cap l’objectiu de baixar de pes. En aquests casos l’objectiu ha de ser en termes de salut i no només de baixar de pes. Cal treballar per introduir els canvis que li fan falta a la persona per millorar aquells aspectes de la seva vida que no estan anant massa bé. Per exemple, si una persona amb sobrepès es nota cansada i sense energia el que no ha de fer és posar-se a fer dieta i menjar encara menys. Això l’esgotarà encara més! El que ha de fer és intentar millorar aquells aspectes que li aportaran més energia i vitalitat com per exemple descansar més, anar a dormir més aviat i sobretot alimentar-se millor i menjar aliments de qualitat que li proporcionin aquells nutrients i energia que li falta. Ah, i per energia no em refereixo a menjar més pasta o pa… aquests aliments que la gent associa a energia més que donar-te’n te la treu! Moltes calories (de poca qualitat i valor nutricional) no equival a tenir més energia i vitalitat.\nPer tant, si tens problemes de pes i vols solucionar-ho oblida’t de la bàscula i les dietes i centra’t en millorar la teva salut en general. Un cos saludable no acumula sobrepès! En la majoria dels casos quan una persona s’engreixa no sol ser perquè menja massa quantitat d’aliments saludables sinó que el gran problema és que menja massa aliments que no li convenen i pota un estil de vida que no l’ajuda a mantenir un estat òptim de salut (i per això s’engreixa).\nDes de l’Elimination Diet posem tots els nostres esforços a transmetre aquesta idea. De fet la Elimination Diet no és una “dieta” i no té res a veure amb les dietes que hagis pogut conèixer fins ara.\nEn primer lloc, no s’han de comptar calories i per tant no hauràs de menjar menys ni passar gana. I per tant, tampoc et demanarem en cap moment que segueixis cap d’aquells mètodes absurds on t’aconsellen substituir àpats per batuts i barretes ni aquells que fan combinacions estranyes d’aliments que són inviables de seguir.\nSón tots aquests mètodes els que han donat un sentit negatiu a la paraula “dieta”. Ja saps a què ens referim, veritat? Ens referim a totes aquelles dietes que es basen en solucions temporals, aquelles que has de fer durant un temps curt per “arreglar alguna cosa” abans de tornar a menjar exactament les mateixes porqueries que menjaves abans.\nCom ja t’hem comentat aquestes dietes no funcionen i no són viables a llarg termini. Per tant el primer que cal fer si es vol baixar de pes és deixar de centrar-se NOMÉS en baixar de pes. També cal canviar aquesta connotació negativa a la paraula “dieta” i substituir-la per una altra molt més positiva i beneficiosa par a la teva salut.\nPer això a partir d’ara (i no només mentre estiguis fent la Elimination Diet) ens agradaria que cada vegada que pensessis en fer dieta com:\n“ La manera en què menges cada dia per veure’t i sentir-te bé, i poder rendir al màxim”\nRes més que això! Però res Menys que això també!\nSi penses d’aquesta manera, el fet d’estar fent dieta no hauria de ser avorrit, no hauria de ser pesat i per suposat no hauria de ser una lluita constant entre tu i el menjar. De fet, es convertirà en el que hauria hagut de ser sempre; la manera que menges per veure’t i sentir-te bé, i rendir al màxim!\nNomés cal que abans de posar-te una cosa a la boca et preguntis si aquell aliment t’ajuda a millorar la salut o no. Si la resposta és SÍ, llavors menja-te’l… Si la resposta és NO, millor que no te’l mengis!\nÉs així de senzill!\nAra et pot semblar molt complicat deixar de menjar certs aliments que no t’ajuden però normalment sol fer més mandra el fet de pensar que hem de canviar d’hàbits que no pas el fet de fer-ho. I encara és més fàcil quan aquest canvi és assessorat tal i com et plantegem des de la Elimination Diet i el REPTE Elimination Diet.\nEls que ja han fet el REPTE Elimination Diet ja saben a què ens referim. Tots ells comenten que el fet d’iniciar aquest canvis d’hàbits conjuntament amb la resta del grup ajuda a sentir-se acompanyat. A més, tenir accés directe i rebre el suport diari (llistes de la compra, menús, exercici físic, consells saludables…) dels professionals que hi estem al darrere (psiconeuroimmunòlegs, assessors de salut i nutricionistes) fa que tots aquests canvis es produeixin quasi de manera natural.\nI perquè vegis com hauria de ser un menú setmanal saludable aquí tens un exemple dels menús que la Marta Expósito (nutricionista) passa als participants al REPTE Elimination Diet. A que no sembla un menú de “dieta” 😉\nFixa’t que hi ha una llista de la compra. La planificació és molt important ja que t’assegura tenir els productes necessaris per poder seguir correctament el menú i també t’ajuda a decidir que no compraràs aquells “aliments” que no t’ajuden a millorar la salut.\nTambé veuràs que en aquest menú hi ha 5/6 àpats al dia. Això no vol dir que s’hagin de fer tots. De fet, la nostra recomanació és que com a molt se’n facin tres al dia (esmorzar, dinar, sopar) i que s’eviti picar entre hores. Ara bé, com que hi ha persones (sobretot les que estan enganxades al sucre i als cereals) que el seu metabolisme és bàsicament glucolític (crema sucre) enlloc de tenir un metabolisme predominantment lipolític (crema greix) donem l’opció de menjar entre àpats però sempre amb la idea d’anar-los reduint a mesura que sigui possible.\nApa, anima’t i introdueix més i millors hàbits saludables a la teva vida! Ja veuràs com no és tan difícil i els canvis que notaràs valen molt la pena!


L'Informatiu - Santa Perpètua programa aquesta setmana activitats amb motiu del Dia de la Salut de les Dones\nSanta Perpètua programa aquesta setmana activitats amb motiu del Dia de la Salut de les Dones\nAvui 28 de maig es commemora el Dia Internacional d’Acció per a la Salut de les Dones. La Regidoria d’Igualtat de l’Ajuntament de Santa Perpètua ha organitzat una programació commemorativa que continua aquesta setmana amb diverses activitats.\nFins al 30 de maig al Centre Cívic El Vapor es pot visitar l'exposició 'Dones grans, grans dones'. La mostra trenca clixés sobre el que significa envellir per a les dones, desmunta tòpics i reivindica que les dones siguin escoltades i reconegudes, segons ha explicat la Regidoria d'Igualtat. La mostra està inspirada en el llibre 'Demà més. Dones, vides i temps', d'Anna Freixas. Aquest mateix equipament acull fins al 21 de juny una altra exposició dins de la programació del Dia Internacional de la Salut de les Dones, 'Paper de dona' a càrrec de Balís Catmí.\nLa programació també inclou classes gratuïtes per a la salut de les dones a la Xarxa de Centres Cívics. I dues xerrades el 29 de maig, una a les 15 h sobre 'Els Somnis', a càrrec de Lluïsa Bote al Centre Cívic El Vapor i una altra sobre Embaràs, part i criança respectats', a càrrec de Serena Brigidi, doctora en Antropologia i experta en gènere i salut, a les 18 h a l’Espai 2 de la Biblioteca. A més el 30 de maig, al centre Cívic Can taió, a les 19.30 hores, projecció d' 'Amb ulls de dones?, treball realitzat per la Regidoria d'Igualtat.\nLa programació es clourà amb una passejada popular l’1 de juny a les 9.30 h preparada conjuntament amb la Regidoria d’Esports.\nFoto: Avui és el dia internacional d'acció per a la Salut de les Dones / L'Informatiu


Una mirada sobre el Mobile World Congress | marisolbcn\nUna mirada sobre el Mobile World Congress\n0 Posted by missnokia - 10/03/2013 - tecnologia\nDes que el Mobile World Congress es va traslladar a Barcelona cada any visito la fira i intento explicar allò que em sembla interessant, remarcable, diferent, des del punt de vista d’algú que no és professional del sector, ni tècnic en mòbils. Enguany, després d’uns quants tuits amb aquesta intenció, la gent em va demanar una fotografia més completa i una visió més extensa. Aquí la teniu!\nEnguany, el MWC canviava d’ubicació amb la intenció d’esponjar una mica l’espai vital de les 70.000 persones que s’hi esperaven. Realment els estands eren enormes, però sobretot els passadissos eren molt més agradables. Aquest és tot el guany del canvi de localització. L’entorn de la fira de Plaça Espanya no és comparable amb l’entorn poligonero de la Fira Gran Via. Fins i tot restaurants i serveis, zones de descans, no es poden comparar. Però el repte d’acollir les grans marques i els espais de reunions amb lloc suficient és inviable a la fira antiga.\nLa gran novetat d’enguany al MWC era la possibilitat de fer servir tecnologia NFC per pagar, per registrar-se i per altres gestions dins la fira. Veurem si aquesta tecnologia enganxa i es consolida. Apple continua considerant que és una tecnologia poc segura i no la integra als seus iPhones.\nPel que fa a les marques presents, i aprofitant la reiterada absència d’Apple i la sorpresiva de Google que mostrava moltes aplicacons per Android, l’estand que va marcar la diferència i va centrar totes les mirades va ser el de Samsung. El seu punt fort: la diversitat de productes. No només hi ha telèfons per tots els gustos, prioritats i butxaques. A més hi van desplegar tota l’artilleria: tablets, portàtils, smart tvs, càmeres fotogràfiques que es poden controlar pel mòbil… Vulguis el que vulguis, sigui quina sigui la teva necessitat, Samsung està fent un aparell que et serà imprescindible.\nAra, si només és de preu del que parlem, els xinesos van posicionant-se millor cada any. Fa poc, i per primera vegada, algú conegut em va comentar que tenia un Huawei i vaig ser conscient que la invasió dels mòbils xinesos avançava de debò. I allà els teníem, com els darrers anys, juntament amb els ZTE. En l’actualitat, ambdues marques són la 3a i 5a en vendes a nivell mundial.\nTant Nokia com Sony intentaven no perdre roda però no vaig tenir la sensació de veure cap gran novetat. Nokia jugava amb l’ecologisme nòrdic presentant tot un “ecosistema” de dispositius, mentre Sony treia poc rendiment de la tirada de les PS (sobretot la propera PS4) per enganxar per la jugabilitat. Motorola va presentar un estand sense mòbils, amb vídeos i imatges.\nTot i així, és cert que no va haver cap presentació important de novetats durant el MWC. I és que potser les marques volen consolidar un mercat i millorar el que tenen abans que experimentar amb suposades millores que no donen millor usabilitat i acaben sent anecdòtiques i ruïnoses.\nEn canvi, van cridar molt l’atenció la presentació dels sistemes operatius per a mòbil d’Ubuntu i, sobretot, de Firefox. Alguns dels telèfons presentats al MWC ja duien incorporat Firefox OS.\nPel que fa a l’App Planet, va quedar palès que la preocupació actual és la seguretat al núvol. Després de l’any passat, on una bona part de les presentacions giraven a l’entorn del treball de les empreses amb la seva informació d’una manera online, enguany assegurar que les dades que s’hi emmagatzemen són segures sembla la gran prioritat. Clar que un parell de dies després ens vam trobar amb l’assalt als passwords d’Evernote així que tanta preocupació té la seva raó de ser.\nTambé hi havia molts serveis integrals per empreses. Paquets que els permeten gestionar correu, tasques, treball col·laboratiu, documents… Bastants pavellons nacionals en un món on totes les empreses tenen seus a ciutats situades a banda i banda del mapa. En un món digital sense fronteres, els estands de països són com a mínim curiosos.\nL’altra cosa que em va cridar l’atenció és la davallada de la presència dels codis QR. L’any passat, quan pensava que l’ús d’aquests codis havia estat una foguerada que no havia quallat, tot el Mobile era ple de quadradets negres i blancs. A cada estand, a cada pòster, a cada flyer. Enguany n’hi havia molts menys. Ja no se si això vol dir que el format és en crisi o que, com passa amb la realitat augmentada, no se n’ha sabut treure el rendiment que caldria, no se sap com fer-los servir d’una manera eficient i interessant.\nPenso que la cultura (i no només!!) de Catalunya hauria de treure rendiment de tenir el MWC a casa. Entenem des de la cultura que la tecnologia és una eina interessant i vàlida o encara ens fa por el desconegut? L’ensenyament ho ha entès fa molt i hi ha moltes eines creades i desenvolupades per empreses tant de fora com d’aquí, que apropen i faciliten l’ensenyament. El Departament d’Ensenyament va organitzar una trobada sobre Ensenyament i Mobilitat amb propostes i reflexions sobre el tema. Pot la cultura estar també convençuda de la necessitat d’adaptar-se als nous temps, de ser present en aquests dispositius que ens apropen tant a la gent?\nAlbert 14/03/2013 - 21:16 Reply\nTens tota la raó… des de la cultura molts cops s’ha vist la tecnología com un enemic.\nAixí ens va… jejejeje espero veure’t aviat i explicar-te com evoluciona l’aventura, crec que ALUCINARAS.


Barna Centre, Espai cultural, La Catedral de Barcelona\nEspai cultural. La Catedral\nEls orígens més remots de la Catedral de Barcelona corresponen a una basílica de tres naus que va ser destruïda per Al -Mansur (925). Les restes d'aquesta basílica es poden veure al Museu d'Història de la Ciutat . Cap al 1046 es començà la construcció d'una nova seu per iniciativa del bisbe Guislabert. D'aquesta seu no se'n tenen gaires referències: se suposa que ocupava part de l'edifici gòtic, però se'n conserven alguns dels elements romànics.\nLa basílica actual es va començar a construir el 1298 durant el bisbat de Bernat Pelegrí i el govern del rei Jaume II dit "El Just". Les obres de la façana actual de la Catedral van quedar inacabades fins a final del segle passat, i van ser els arquitectes Josep Oriol Mestres i August Font i Carreras els que van finalitzar les obres, inspirant-se en un dibuix del segle XV del Mestre Carlí.


Festa fi de curs « AFA Bogatell\nPosted on Juny 10, 2014\nEl passat divendres, un cop ja vam repartir el programa de la festa de fi de curs, vam rebre una comunicació de l’Ajuntament on se’ns limita l’activitat prevista en una hora, la qual cosa ens obliga a finalitzar el ball a les 23 hores (en comptes de les 24 hores com estava inicialment previst). Us adjuntem doncs el programa de la festa actualitzat, amb la modificació de l’horari de finalització de la mateixa.\nGUIA DE CONVIVÈNCIA\nBenvolgudes famílies, com ja sabeu el proper divendres 13 de juny, celebrarem la festa de final de curs, ens reunirem més de 600 persones, per un bon funcionament de la festa us preguem llegiu aquesta petita guia amb molta atenció.\n– El casal de tarda finalitza a les 17.30h, des de aquest moment i fins el final de la festa cada família és farà responsable dels seus fills i filles.\n– A partir de l’inici del sopar a les 21 hores, hi hauran tres zones al pati que estaran tancades i no és podrà passar: el patí d’infantil, el patí de 1r i 2n (davant l’Av. Bogatell), i la zona entre l’accés del c/ Ramon Turró i l’accés de vehicles del c/ Rosa Sensat.\n– No és pot pujar a la tarima.\n– Està prohibit encendre petards en tot el recinte de l’escola.\n– Està prohibida la compra de begudes alcohòliques per als menors de 18 anys.\n– No es poden portar al sopar begudes alcohòliques d’alta graduació; només cervesa, vi o cava.\n– La festa finalitzarà a les 23 h, els que vulguin anar-se’n abans, deixaran les seves cadires al punt de “Taules i cadires”.\n– El que falti per recollir ho farem entre tots quan la festa acabi.\nPER UN BON FUNCIONAMENT I ORGANITZACIÓ DE LA FESTA, CAL QUE TOTS COL·LABOREM.\nPrograma festa CCF10062014_0002\nCarta Ajuntament 20140605131224274


Les notícies de la setmana (28/01 – 04/02) | Nintenhype.cat\nPosted by Furank (@FranDS58) | febr. 4, 2018 | Notícies | 2\nBenvinguts a aquesta nova secció! En aquestes línies repassarem les notícies més destacades de la setmana del món de Nintendo. Per fer-ho més lleuger i dinàmic, ho farem en format breu i ordenant-les de forma cronològica. Per suposat, si tu, lector/a, estàs interessat/da en alguna notícia en concret i vols que l’equip de NintenHype la desenvolupi en format llarg i redactant més especificacions, fes-ho saber als comentaris i els teus desitjos es faran realitat! Sense més dilació, aquí les teniu:\nDiumenge, 28/01/2018 – Es confirmen nous llançaments “menors” per a les consoles de Nintendo: The Long Reach (Switch, digital, 14 de Març), Landflix Odyssey (Switch, sense data), Humans Stole my Platinum (3DS, digital, durant el Març) i Shaq Fu: a Legend Reborn (Switch, físic, 5 de Març).\nDiumenge, 28/01/2018 – NEKOPARA, un estrambòtic títol d’hostesses ambientades en l’estil Anime, confirma el seu llançament per a Nintendo Switch en format digital. Encara no se sap la data, simplement la companyia encarregada de la seva distribució, ContraNetwork, ha comentat que el joc sortirà durant aquest 2018.\nDilluns, 29/01/2018 – Es disparen els rumors d’un Nintendo Direct a principis de Febrer (entre el 13 i el 15). No hi ha cap font oficial, són rumors sorgits arrel de comentaris anònims a la xarxa social Twitter. De fet, podria ser possible: una taula comparativa feta pels mateixos usuaris de la xarxa mostra que, entre “Directs Mini” i els “Direct” pròpiament dits no han passat més de 20 dies, data que s’establiria perfectament amb les especulacions.\nDilluns, 29/01/2018 – Shelter Generations, la IP de CIRCLE Ent., sortirà en exclusiva per a PC i Nintendo Switch. Així ho ha confirmat la pròpia companyia a Twitter. A més, vindrà acompanyat de Shelter 2, Paws i més contingut extra en format digital. Una bona notícia pels amants dels jocs “indie”.\nDilluns, 29/01/2018 – Aliança inèdita i amb un futur molt prometedor: SEGA Europa i Interior Night s’uneixen per crear quelcom per a Nintendo del que encara no ha transcendit res. Recordem que Interior Night són l’estudi que ha portar a la realitat joies narratives com Beyond: Two Souls o Heavy Rain.\nDilluns, 29/01/2018 – Soccer Slamers, un joc de futbol tipus arcade desenvolupat per Atooi, arribarà en format digital a Switch, sense data concreta. Aquesta companyia també és l’encarregada de jocs com Xeodrifter (a Switch en digital el 15 de Febrer), Treasurenauts o Totes the Goat.\nDimarts, 30/01/2018 – S’intensifiquen els rumors d’un Nintendo Direct durant el mes de Febrer, i s’afegeix l’especulació de que l’esperat Metroid Prime 4 per a Switch està sent desenvolupat per l’equip Arkane Studios, “pares” de jocs com Dishonored, Bioshock o Prey. Insistim en que són rumors sense fonament.\nDimarts, 30/01/2018 – Nous jocs estàn de camí a Nintendo Switch: Bendy and the Ink Machine (sense data ni format concretats), Vambrace: Cold Soul (també sense data ni format específics), The Darkside Detective (per al 7 de Febrer, en digital) i Sling Ming (en format digital durant aquesta Primavera).\nDimecres, 31/01/2018 – Dia que passa, dia que s’intensifiquen els rumors d’un nou Direct tot i que no hi ha cap confirmació oficial. El que sí que s’ha compartit per part de la pròpia empresa ha estat l’informe anual de beneficis, un calendari de nous llançaments (res de nou a la vista a part dels “teasers” vistos anteriorment) i el número de consoles i jocs d’aquesta generació venuts fins ara (a destacar: 15 milions de Nintendo Switch i 9 milions d’unitats del joc Super Mario Odyssey). Podeu veure aquestes notícies en format més extens en aquesta mateixa web.\nDimecres, 31/01/2018 – Confirmats nous llançaments per a Switch: Hotel Transylvania (en digital, sense data concreta), Morphies Law (en digital, durant la primavera – estiu d’aquest any) i Siegecraft Commander (sense data ni format concretats).\nDimecres, 31/01/2018 – Sembla que el llançament de l’esperat “indie” Hollow Knight per a Nintendo Switch és imminent. Team Cherry, els seus creadors, han compartit al seu canal de Youtube un “gameplay” del joc a la consola híbrida. I el resultat no podia ser millor: la comunitat ja té el “hype” pels núvols.\nDijous, 01/02/2018 – Dia molt intens en quan a Novetats en el món Nintendo. Primerament, s’ha anunciat una pel·lícula oficial de Super Mario Bros amb col·laboració del grup Illumination Entertainment (els que han fet les pel·lícules dels Minion). A més, durant el Març de l’any 2019 podrem gaudir de Mario Kart Tour, el primer joc per a mòbils d’aquesta saga automobilística (no se n’han anunciat característiques específiques) Per acabar, s’ha especificat que al Setembre d’aquest any s’iniciarà l’etapa de l’online de pagament per a Nintendo: es podrà jugar amb altres jugadors d’arreu del món a canvi de 20 euros anuals, uns 2 euros mensuals. A ningú se li escapa que aquesta data podria estar relacionada amb algun llançament “triple A” per la consola híbrida, tot i que també ha generat decepció degut a que, per exemple, els intercanvis de Pokémon amb altres jugadors del món semblen impensables havent de pagar amb monedes físiques.\nDijous, 01/02/2018 – Arriben nous jocs a la Switch europea. TorqueL: Physics Modified (llançament en digital el dia 15 de febrer) i Stick Fight: The Game (en digital, sense data concretada). També s’han confirmat altres títols com Typoman, sense data ni format concrets, Muse Dash (Abril/Maig, en digital), Detention, Kero Blaster i Croixleur Sigma (de moment, per a la eShop japonesa d’Switch, per aquesta Primavera). Night in the Woods, per la seva banda, ja està disponible des d’avui mateix a la eShop.\nDijous, 01/02/2018 – En confirma per part de Nintendo que, degut al seu èxit de ventes i la confiança depositada pels usuaris, Nintendo 3DS continuarà tenint suport (nous llançaments, suposem) durant tot aquest 2018, sense especificar què passarà més enllà d’aquest any. També, en una entrevista feta a Miyamoto, es comenta que l’empresa té la intenció de seguir desenvolupant elements i idees semblants a Nintendo Labo.\nDivendres, 02/02/2018 – Dia discret en quan a novetats en el món Nintendo. Destaquen, sobretot, alguns llançaments que veuran la llum durant aquest any, gran part a través de la eShop de Switch: Claws of Furry (que finalment arribarà a la Primavera, en digital), Song of Memories (en físic a Switch, que surt avui a Japó però sense data determinada a Europa/Amèrica), The Wardrobe i Detective Gallo (dels grups MizedBag i Adventure Productions, en digital a Switch a finals d’any), Hellmut, The Badass from Hell (també per a l’híbrida de Nintendo en digital, sense data especificada de llançament), Fishing Star (del grup GREE, en físic, encara sense data), Puzzle Puppies (en digital, el 20 de Febrer), i Streets of Red: Devil’s Dare Deluxe (en digital, el 27 de Febrer).\nDivendres, 02/02/2018 – Es confirma el llançament per a Switch del tenebrós joc “The Town of Light: Deluxe Edition”. Arribarà durant la primavera i es podrà aconseguir en format digital i en format físic. Un dels “indie” imprescindible per a PC del 2016 que veu la llum a la consola híbrida de Nintendo.\nDissabte, 03/02/2018 i Diumenge, 04/02/2018 – Per desgràcia, durant aquests dos dies no s’ha anunciat res destacable per a les consoles de Nintendo. Tot i així, podem recomanar que feu una ullada als vostres títols, ja que durant la setmana s’han anat actualitzant alguns jocs de renom com The Sexy Brutale o Minecraft for N3DS. S’ha confirmat, també, un nou SplatFest per a Splatoon 2, així com nombroses novetats per a Nintendo Labo, però rés més enllà d’entrevistes amb l’equip de Nintendo per a “desgranar-ne” algunes característiques més a fons. Podem destacar, també, l’inici d’un nou event per a Pokémon Sol/Lluna/UltraSol/UltraLluna a les botigues GAME, on es podran aconseguir varis Llegendaris amb diferents moviments i nivells segons la edició del nostre joc. Per acabar, dir que han sortit a la llum algunes característiques de Bayonetta 1+2 per a Switch (recordeu que surt en res!), com ara la seva comparació gràfica amb el títol de WiiU i la seva compatibilitat amb els Amiibo.\nGràcies a tots i a totes per posar-vos al dia amb aquesta secció i ens veiem el proper diumenge!\nPreviousImperdibles de Febrer 2018\nNext[OPINIÓ] Nintendo i el temor a les pròpies vísceres\nariarlet\ton febrer 4, 2018 at 11:13 am\nmironet1\ton febrer 4, 2018 at 11:39 am\nEm crida molt l’atenció lo de Mario Kart Tour i lo de la peli xD…


Comarca d'Asón-Agüera - Viquipèdia, l'enciclopèdia lliure\n43° 17′ 18″ N, 3° 26′ 46″ O / 43.28834°N,3.44607°O / 43.28834; -3.44607Coord.: 43° 17′ 18″ N, 3° 26′ 46″ O / 43.28834°N,3.44607°O / 43.28834; -3.44607\nLa comarca d'Asón-Agüera és una comarca de Cantàbria als cursos alts dels rius Asón i Agüera, molt a prop del límit amb Biscaia (País Basc). Abasta la conca per la qual discorre el riu Asón i els seus afluents com el riu Gándara. A despit que ja existeix una llei de comarcalització de Cantàbria, aquesta encara no ha estat desenvolupada, per tant la comarca no té entitat real. En destaquen la zona arqueològica de Ramales de la Victoria i la cova de la Vall a Rasines).\nVall de l'Asón\nLa comarca inclou els municipis d'Ampuero (3.682 hab.), Arredondo (2.312 hab.), Guriezo (1.979 hab.), Limpias, Ramales de la Victoria, Rasines, Ruesga, Soba i Valle de Villaverde. La població total de la comarca arriba a la xifra de 14.240 habitants, segons dades de l'INE de l'any 2006. Segons les dades del mateix any, els seus tres nuclis més poblats, de major a menor, són: Ampuero (5.837), Ramales de la Victoria (2.333) i Guriezo (2.101). I els seus tres nuclis menys poblats, de menor a major, són: Valle de Villaverde (373), Arredondo (558) i Rasines (999).\nLa Vall de l'Asón destaca pels seus escabrosos massissos calcaris, que alberguen a l'interior una extraordinària riquesa espeleològica, així com majestuosos, interessants i centenaris boscos de faigs, roures i alzines, sens dubte els més notables de la zona oriental de Cantàbria. Cal destacar els seus bells paisatges de muntanya, als quals s'uneixen les valls amb verdes planures.\nAquesta vall és recorreguda pel riu Gándara, afluent de l'Asón. Els límits històrics i municipals de Soba excedeixen als de la vall geogràficament entesa, i inclouen també la capçalera de l'Asón, el marge dret de la vall del riu Miera (Valdición, localitat del municipi de Soba) i el marge esquerre de la vall del riu Calera, limítrof amb la província de Biscaia.\nVall de Matienzo a Ruesga\nVista aèria de Rasines\nVista aèria d'Ampuero\nEsglésia de la localitat de Seña, a Limpias\n↑ Llei 8/1999, de 28 d'abril, de comarques de la Comunitat Autònoma de Cantàbria Arxivat 2009-12-12 a Wayback Machine..\nAgència de desenvolupament local de la comarca Asón Agüera.\nEl mesolític al Baix Asón.\nFotografies de la vall de Soba Arxivat 2008-05-03 a Wayback Machine..\nObtingut de «https://ca.wikipedia.org/w/index.php?title=Comarca_d%27Asón-Agüera&oldid=26296166»\nLa pàgina va ser modificada per darrera vegada el 8 feb 2021 a les 21:16.


Bibliolina - HALLOWEEN\nBenvolguts nens i nenes de 3r cicle...\nAvui és el moment... el moment d'entrar al terrorífic laberint de l'escola...\nUn laberint que probablement no té sortida... i només els més afortunats podran sortir d'ell sans i estalvis... Aquells que gosin tocar als esgarrifosos habitants del macabre laberint, es quedaran per sempre més tancats entre zombis i morts vivents...\nEl Dr. Waldooff ha instal·lat el seu laboratori científic a la nostra escola. El que no saben els nens és que, a causa d'una mutació causada per un virus a Transilvània, el laboratori és ple de monstres fastigosos i sanguinaris. El Doctor està desesperat ja que malhauradament ell també ha mutat. Adverteix als alumnes que no poden tocar res perquè el virus és sumament contagiós.\nLa protagonista de la nostra història cau en un son profund i quan es desperta es troba tancada dins d'un taüt. Quan, després de molts esforços, aconsegueix sortir-ne, s'adona de que ja no és una dona, s'ha convertit en un zombi, una ànima perduda, envoltada d'altres com ella.\nCasa seva ara és un terrible cementiri i vol mostrar a tots els nens i nenes de 3r cicle l'esgarrifós paisatge i als seus habitants... Ara bé, no se'ls pot mirar als ull ni tocar perquè sinó...


El cementiri i la deixalleria de Santa Cristina d'Aro reobren demà • Ràdio Capital de l'Empordà\nEl cementiri i la deixalleria municipals de Santa Cristina d’Aro reobren, amb el seu horari habitual, arran l’entrada del municipi a la Fase 1 de desconfinament per la pandèmia del coronavirus Covid-19. El cementiri obrirà les seves portes a partir de demà dilluns, entre les 8 i les 20 hores, mentre la deixalleria ho farà a partir de dimarts, ja que dilluns sempre està tancada, entre les 9 i les 13 hores i les 16 i les 19 hores. En ambdós equipaments municipals, però, el seu accés s’ha de fer seguint les mesures de prevenció de la Covid-19, es a dir d’higiene, amb guants i mascaretes, i de distanciament físic.\nAmb la reobertura del cementiri, que la brigada ja s’ha encarregat abans de netejar-lo i condicionar-lo, tothom que ho vulgui podrà anar-hi, si bé només per visitar els seus difunts o fer el dol. No es podran utilitzar elements del recinte, com les aixetes d’aigua o les escales, com tampoc netejar el nínxol o posar-hi flors noves. A més, és imprescindible accedir-hi dins de les franges horàries de sortida de cada col·lectiu, seguint el pla de desconfinament. L’obertura i tancament del cementiri se n’encarrega la Policia Local.Respecte a la deixalleria, que comptarà amb la presència de l’operari responsable, es recorda que obre de dimarts a dissabte, amb el mateix horari. Diumenge i dilluns està tancada. La deixalleria ja va reobrir parcialment, només per a petites empreses i autònims, el passat 21 d’abril. Aquesta reobertura parcial es va fer davant de la reducció de les mesures de confinament decretades per l’Estat espanyol, que permetien als treballadors i treballadores d’alguns sectors no essencials tornar a la feina.\nArticle anteriorSanta Cristina impulsa la campanya “A Santa Cristina estima com vulguis” contra l’homofòbia\nArticle següentTerrasses, museus o biblioteques: com s’aplicarà la fase 1 als municipis del Baix Empordà?


Notícia - PREMSA - Les dones caçadores de la demarcació de Tarragona reivindiquen la seva presència - Federació Catalana de Caça\nLES DONES CAÇADORES DE LA DEMARCACIÓ DE TARRAGONA REIVINDIQUEN LA SEVA PRESÈNCIA\nAquest diumenge 17 de novembre Prades ha acollit la Segona Cacera de Dones del Camp de Tarragona | La trobada ha comptat amb més d´un centenar de persones d’arreu del territori\nLa caça s’associa normalment a una pràctica realitzada per homes. Tot i això, hi ha dones que també surten a caçar cada cap de setmana. Al Camp de Tarragona i a les Terres de l'Ebre n’hi ha una vintena i volen reivindicar la seva presència. És per aquest motiu que aquest diumenge 17 de novembre va tenir lloc la Segona Cacera de Dones del Camp de Tarragona al poble de Prades. La trobada va servir per visibilitzar la figura de les dones en el món de la caça i celebrar un acte de germanor i foment de l’activitat cinegètica del col·lectiu.\nLa coordinadora de la Segona Cacera de Dones del Camp de Tarragona és Mayte Jiménez. «Ara cada vegada n’hi ha més però encara som poques. Any rere any fem més activitats i trobades perquè es vagin aficionant més dones», indica. Després del resultat i la bona experiència de la trobada de l’any passat es va decidir repetir l’acte i convertir-lo en una cita anual en el calendari de la Federació Territorial de Caça de Tarragona.\nLa trobada va comptar amb la presència de la Societat de caçadors de Prades-La Febró i la Societat de Capafons-Montral. Durant tot el dia es van aplegar més de 120 persones i 10 colles de gossos. Tots ells van sortir a caçar durant el matí per després dinar plegats a la vila vermella.\n«És una afició que t’ha de sortir de dins»\nSegons l’Institut d’Estadística de Catalunya, l'any 2018 es van emetre a Catalunya 37.452 llicències de caça: Barcelona (6.742), Girona (3.893), Lleida (4.550), Tarragona (5.643) i Oficina Virtual de Tràmits (16.624). Tot i això, cada vegada hi ha menys caçadors, tal com assegura Jiménez, i es que no hi ha relleu generacional i s’espera que en els pròxims anys les dades disminueixin ja que actualment un 70% dels caçadors són gent gran.\nMayte Jiménez, que també és tresorera de la Federació Territorial de Caça de Tarragona, explica que en el seu cas l’afició per la pràctica de la caça li ve de la família. «Jo fa molts anys que m’hi dedico. El meu pare i el meu tiet són caçadors i sempre ho he tingut a la família. Tenia 19 anys quan m’hi vaig aficionar i ara en tinc 39», reconeix la caçadora.\n«Abans només feia caça major perquè els meus gossos són d’aquest tipus de caça i caçàvem espècies com senglar o cérvols. Ara també caça menor amb espècies com conills. Es para algunes setmanes a l’estiu però la caça dura pràcticament tot l’any. Sobretot el senglar que cada vegada més fa més mal», assenyala Jiménez. «Habitualment surto sempre diumenge a la zona de Poboleda, Prades, Morera del Montsant,... i algun dissabte també. Inclús els dijous, depèn del torn que tingui. És una afició que t’ha de sortir de dins. De vegades sortim a la província de Huesca, anem al Pirineu...però normalment ens quedem per aquí»\nLa Miriam Granados és una altra de les caçadores que hi ha al Camp de Tarragona. Assenyala que avui dia encara hi ha molta gent que es sorprèn que té aquesta afició i comenta que s'hi dedica des de fa uns quinze anys. «Des de petita vaig aprendre dels pares, els tiets i avis. Un dia vaig anar a provar i des de llavors que només he parat dos anys», assenyala Granados.\n«La veritat que el tracte amb els homes sempre ha anat molt bé, mai he tingut problemes i amb les trobes de l'any passat i aquest han aparegut més dones que s'hi dediquen. Ara em dedico a la caça de postura que consisteix a esperar a un punt concret per si surt l'animal. És diferent de la caça tradicional on camines i estàs més entretingut amb els gossos», afegeix Granados. La caçadora valora «molt positivament la trobada d'aquest diumenge i esperar que es vagi repetint en els pròxims anys.\n«Hi ha d’haver un control i una gestió perquè hi ha animals com els senglars que fan molt mal»\nLa coordinadora de la Segona Cacera de Dones del Camp de Tarragona, Myriam Jiménez, reconeix que en els darrers anys «hi ha molt soroll amb els animalistes» però indica que «hi ha d’haver un control i una gestió perquè hi ha animals com els senglars que fan molt de mal». De fet, aquests animals s’acostumen cada vegada més a baixar a zones urbanes a alimentar-se i sovint destrossen vinyes i horts. «S’ha construït en llocs que era casa seva i els animals baixen cada vegada més. Això és un problema greu».\n«Et trobes gent de tot: n’hi ha que ho accepten i ho entenen i d’altres que estan oberts a què expliquis en què consisteix la caça. La caça no és només matar animals, no és això. Comporta convivència, amistat, connexió amb la natura, cuidar els gossos... és una qüestió de control cinegètic», afirma Jiménez. Malgrat això, la caçadora entèn que «la sensibilitat avui en dia és diferent» i explica que mai ha tingut problemes.\n«Els gossos porten un geolocalitzador de muntanya i en tot moment sabem que estan fent. Hi ha gent que s’ha trobat el gos i ha llençat el geolocalitzador i després no trobes l’animal. Ens trobem també que hi ha gent que camina per la muntanya que ho respecta i d’altres no. S’ha d’intentar conviure i que hi hagi el màxim respecte», comenta Jiménez.\nLa caçadora Miriam Granados, que és mestra a una escola, lamenta que manca conscienciació sobre «què és realment la caça», sobretot entre els nens i nenes, i assegura que «cal més pedagogia». «No anem matant amb llibertat els animals sinó que complim unes normes i unes lleis», conclou Granados\n«La connexió que tenim amb els gossos no es pot explicar»\nLa Segona Cacera de Dones del Camp de Tarragona també ha servit, tal com indica Mayte Jiménez, per reunir les dues passions més importants del col·lectiu: la caça i els gossos. Els animals es converteixen en una peça clau en la pràctica d’aquesta afició i la caçadora reconeix que «la connexió que tenim amb els gossos no es pot explicar». Assenyala que a casa seva té més d'una desena de gossos i que tots ells formen part de la pràctica de la caça.


37 dies i 37 nits |\nGràcies a l’eficàcia d’un gran col·lectiu de professionals, l’òpera “Oh, l’amor!” que he dirigit al Petit Liceu, ha finalitzat com Déu mana. És a dir: tothom ha quedat content. Aquesta ha estat una direcció d’escena curiosa perquè l’he hagut de fraccionar moltíssim i les sensacions que produeix la continuïtat d’un espectacle només les he pogut percebre durant l’última setmana d’assajos abans de l’estrena, gairebé fins que no hem tingut el públic assegut a les seves butaques. Treballar l’escena sobre els compassos, però, ha estat molt interessant i m’ha obligat a tenir una visió general de matemàtica pura que en certa manera m’ha tranquil·litzat. Al final tot eren faves comptades.\nPer fer tabula rasa del meu cervell, després d’unes setmanes de molta concentració en una sola cosa, m’he proposat la dieta de l’escarxofa shakespiriana. És una dieta força dràstica que consisteix en fer vida normal però dedicar cadascun dels propers 37 dies i 37 nits a llegir (i veure) cadascuna de les 37 obres de William Shakespeare.\nPer començar pel començament, he agafat Titus Andrònic de la biblioteca. Aquesta és la primera obra que s’atribueix al millor dramaturg de tots els temps i val la pena veure com es va bullint l’olla del seu talent. És una obra que fa molt que conec i he vist en diverses ocasions. La versió cinematogràfica de Julie Taymour és molt interessant. I, fins i tot, va haver-hi un temps que tenia temptacions d’escenificar-la, en algun rampell d’agressivitat escènica. Ara, però, tot és molt diferent. Tot és més temperat.\nEm llevo d’hora i començo a llegir. La sensació de tristesa és immediata. El pobre Titus és un personatge ple de patetisme. Es presenta inicialment com un triomfador que torna ple d’honors dels camps de batalla. Però el seu comportament és massa recte, fins i tot, excessivament rígid. De fet, portar al sacrifici ritual l’hereu de la seva enemiga, la reina Tamora, ara presonera, és un acte, potser legal, de celebració del final d’una guerra, però també és un acte d’una gran crueltat cap a una reina dels gots vençuda i humiliada. És aquesta rigidesa cruel de Titus, el nostre protagonista, la que encén el motor de la venjança, i la violència precipita una maldat damunt d’una altra, cada cop més gran.\nLa maldat que es desferma és pura, sense dissimular ni justificar, com en la vida. La bondat i la noblesa, en Titus, és ingènua i patètica. D’aquest conflicte en van apareixent un seguit de fets escabrosos que van pujant el llistó de la barbàrie a cada pàgina. Sembla una escala que anem ascendint per veure millor fins on pot arribar la crueltat humana: el vessament de sang, la violació i mutilacions de l’estimada filla de Titus, l’horror de les automutilacions a causa d’un xantatge cruel, els assassinats sense solta com l’assassinat de la pròpia filla i, fins i tot, obligar a menjar els seus fills a una mare com a arma de l’última venjança. Aquests són els fets que construeixen la tragèdia de Titus Andrònic. La resta només és una substitució d’un emperador romà per un de nou. Ara bé, aquesta trama senzilla es situa en una Roma fronterera amb els gots, és a dir: entre la civilització i la barbàrie. I veiem com rodola la moneda per aquesta línia tan prima sense saber de quin costat acabarà caient. Què és la civilització? Què és la barbàrie? Són les preguntes que ens deixa a l’aire Shakespeare.\nUn cop ha començat el pèndol de la violència i la seva venjança, el gronxador no para de pujar cada cop més amunt. En realitat el “a veure qui la fa més grossa?” sembla ser el motor de la dramatúrgia de Shakespeare. El problema és que això no té més aturador que l’esgotament per avorriment. Perquè sempre es pot fer una barrabassada encara més grossa.\nA les set surto de casa i me’n vaig cap a la comarca de l’Osona. Faig de viatjant de comerç dels nostres espectacles. A la companyia no hi tenim cap actor que surti a la tele i això ens obliga a una venda més artesanal. També és cert que ens dediquem al teatre infantil i, sovint, als titelles, i això ens situa gairebé entre els pàries de la cultura. Al cotxe escolto Les Nouveaux chemins de la connaissance. Visca Radio France! La Clara em prepara les rutes i jo recorro la comarca defensant els nostres espectacles davant dels programadors i petits funcionaris de la cultura municipal. De vegades són molt amables i simpàtics: ens fem amics i còmplices.\nM’agrada el verd de la plana de Vic i les masies. L’empremta de Roma és present en aquestes cases nobles. La bellesa és intensa. Entre els papers, com que de vegades em toca esperar el funcionari de torn, hi porto Titus Andrònic i vaig llegint… On sóc? A Vic? A Roma? I altre cop al cotxe, aquesta presó amb neumàtics de la vida contemporània. La calor és alegre i cridanera. Ens sortiran actuacions per aquest estiu? Tinc la sensació que ens estem equivocant en l’estratègia. On és el mercat teatral? Com pot ser que Shakespeare omplís els teatres de gent gairebé analfabeta i ara costi tant que ens donin una actuació en aquest país nostre tan culte? Què ha passat? Quina mena de teatre podria interessar a aquests tècnics de cultura? En què estan pensant? En TV3?\nArribo a dinar a mitja tarda. El sol ja pica l’ullet. La Clara ha fet moltíssima feina d’oficina. Els nens tornen de l’escola. Juguem als jardins de la reina Rosamunda. Estem en plena guerra contra el pugó. Les formigues, però, reculen (…com els gots de la reina Tamora). Els magraners s’enforteixen. Els cirerers maduren la fruita. Reguem els arbres en la pau de la tarda. Els nens agafen aigua de l’estany i fan rius i tolls al sorral. Continuo llegint Titus Andrònic a la porxada del jardí mentre faig de guardià (sense glavi) dels meus fills.\nM’interessa molt el personatge del Noi. Apareix al final de l’obra i s’hi queda. Hi ha moments molt bonics com quan apareix el llibre de Les Metamorfosis d’Ovidi i el noi diu: “me’l va donar la mare”. Em fa pensar que potser és autobiogràfic. Aquest és un llibre fonamental en la obra de Shakespeare i ja apareix en la seva primera tragèdia. També apareix Horaci. Al final de l’obra, com en tots les tragèdies de Shakespeare, es produeix la renovació purificadora del poder. Ara bé, l’esperança que duri la pau és molt incerta, perquè totes les seves tragèdies comencen amb algú que puja al poder i acaben de la mateixa manera. Així, doncs, és el final d’una tragèdia o el començament d’una nova?\nL’emperador és a punt de sortir pel pòrtic! Salve Luci, el nou emperador de Roma! …I que Déu ens agafi confessats!\nPer cert: la imatge de l’inici és una de les set meravelles de la ciutat de Vic, a part dels camps de blat i les masies…\nDemà toca La comèdia dels errors. Segona nit.


Can Carrasca - Animafesta: Torne a publicar...!\nTorne a publicar...!\nOntinyent, diada del Tio de les Orelles de l'Any del Sedàs.\nEncara acabe l'any amb noves publicacionetes...\nFa temps, quan jo tenia la impressió certa que un servidor era una editorial, vivia sempre, sempre, quatre mesos per davant de la realitat. I això, t'ho assegure, era una molèstia certíssima. Tothom celebrant Nadal i jo soterrant Jesucrist. En les comunions ja feia Moros i Cristians. Encara no acabaven les Ambaixades i jo ja escrivia felicitacions de Nadal... De les danses setembrenques ja parlava pel Corpus. Del Corpus mateix, feia cabal en la Quaresma. I la Vella Quaresma era dibuixada abans de Reis...\nPer sort per a mi, aquella època la vaig acabar amb goig i amb clau.\nAra, però, m'hi he vist reflectit de nou, això sí, en miniatura.\nLa revista "Saó" acaba de publicar-me una ressenya que he ratllat a petició d'un admirat amic sobre el llibre "La religiositat d'un poble. Història de la Confraria del Silenci - Pas de la Soledat de Bellreguard", de José Torres Martínez i tret per Edicions 96. Un llibre que et recomane encaridament. El text meu, però, vos el passaré quan arribe la Quaresma. Ara, ja he contat el perquè, preferisc que celebrem com cal el capdany...\nL'altre text és més sorprenent, almenys per a mi. Què no m'han convidat enguany a escriure en el programa de les festes de Sant Antoni de l'Ermiteta d'Ontinyent? Sí, com ho escolteu! I a tal petició no anava a negar-me; no? La primera vegada que hi escric... Un text i unes fotos sobre la celebració santantònica a la Vall d'Albaida. El treuré per ací només passen els Reis i calga preparar-se per commemorar el sant de les barbes blanques i el porquet... Ara que ho pense, només no he publicat, jo, en un programa fester ontinyentí..., curiós és que siga el dels Reis d'Orient, amb tant com he escrit i escric d'ells i sobre ells (ara mateix, acabe d'entregar una mena de "ban reial" del què et parlaré properament...).


La Bergerie De Bellarandola Ajaccio França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nLa Bergerie De Bellarandola-, Alata, Ajaccio, França, 20167 - Veure al mapaLa Bergerie De BellarandolaVeure més fotosVeure més fotosVeure totes les 24 fotosVeure al mapa\nSobre l'allotjamentDescripcióPer als viatgers què vulguin captar les imatges i els sons de Alata, La Bergerie De Bellarandola és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El La Bergerie De Bellarandola, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes per garantir el més gran comfort possible als seus clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, plat de dutxa a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Alata, faci de La Bergerie De Bellarandola la vostra llar.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsDanèsFrancès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. Belvilla t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.Mostrar més


Enginyeries en Tecnologies i en Vehicles Aeroespacials i Òptica i Optometria, les notes de tall més altes | Canal Terrassa\nEnginyeries en Tecnologies i en Vehicles Aeroespacials i Òptica i Optometria, les notes de tall més altes\n12,310. És la nota de tall per estudiar Enginyeria en Tecnologies Aeroespacials al Campus de la Universitat Politècnica de Terrassa. És la puntuació més alta demanada a la nostra ciutat i una de les més elevades a nivell general però ha estat superada pel doble grau de Física y Matemàtiques que ha tornat a requerir la nota més alta d’accés, un 13,35 a la Universitat Autònoma de Barcelona (UAB) i un 13,1 a la de Barcelona (UB). Són les notes més altes que se han demanat mai a Catalunya.\nPer estudiar a la nostra ciutat Enginyeria en Vehicles Aeroespacials també es necessita la segona nota més alta, un 11,786. La tercera puntuació local més alta és per a Òptica i Optometria, 11,614.\nEnginyeria de Disseny Industrial i Desenvolupament del Producte demana un 9,930.\nLa resta de titulacions que s’imparteixen a Terrassa tenen unes notes d’admissió més assequibles: Multimèdia, 7,840; Disseny i Desenvolupament de Videojocs (en anglès), un 8,600 i en català o castellà un 7,457.\nDisseny, Animació i Art Digital (CITM), 7,585. Cinema i Mitjans Audiovisuals a l’ESCAC, 7,516. Un 6,5 per Infermeria (Creu Roja).\nUna mica d’un 5,7 per a Màrqueting i Comunicació Digital (Euncet) i un 5 just si es fa de forma semipresencial.\nEl 5 pelat també es demana en Administració i Direcció d’Empreses (a l’Euncent), Enginyeria de Sistemes Audiovisuals, Enginyeria de Tecnologia i Disseny Tèxtil, Enginyeria en Tecnologies Industrial, Enginyeria Elèctrica, Electrònica Industrial i Automàtica, Mecànica i Química (a la UPC).\nUn 5 també per a Gestió d’Empreses en Comerç i Distribució (a l’ESCODI) i Teràpia Ocupacional a Creu Roja.\nGairebé 600 alumnes de Terrassa van fer la selectivitat al juny.\nTags: Notes de talltitulacions universitàriesUniversitats\nLaia Bou, del CN Terrassa, segona al Campionat Federació júnior de patinatge artístic\nMontserrat Estany guanya el IV Aquatló Mediterranean Race en categoria sub-23


L'ingrés mínim s'estrena amb pics de col·lapse a la seva web\nUGT i CSIF critiquen la falta de mitjans per fer front a totes les sol·licitud\nEscrivá ultima una finestreta única per facilitar la petició de la prestació\nMadrid - Dilluns, 15/06/2020 - 19:55\nL’estrena de l’ingrés mínim vital, una de les mesures estrelles aprovades pel Govern fa unes setmanes, ha aixecat certs temors que es produeixi una allau de sol·licituds que bloquegin l’administració pública a causa de la falta de mitjans. Aquest dilluns, el primer dia que es podia sol·licitar aquesta prestació, la pàgina web de la Seguretat Social ja va patir algun col·lapse puntual. Referent a això, el secretari general d’UGT, Pepe Álvarez, va avisar que es podria produir un «col·lapse important» com va ocórrer en el Servei Públic d’Ocupació Estatal (SEPE) amb els expedients de regulació temporal d’ocupació (ertos).\n«El SEPE està saturat. Els treballadors del SEPE no arriben a més [...] i si algú en el Govern s’ha pensat que aquest col·lectiu de persones que porta molt temps en atur i té dificultats per accedir a mitjans telemàtics ho farà a través d’internet s’ha equivocat», va defensar el líder sindical.\nA més, va mostrar la seva inquietud per la forma en què el Govern «podrà fer front a la demanda de centenars de milers de persones en els pròxims dies». Segons va explicar, resulta necessari que comenci al més aviat possible la tramitació de la llei per poder fer certs canvis que serveixin per «arbitrar de manera eficaç i ràpida» la prestació.\nLes crítiques també van arribar des de la Central Sindical Independent i de Funcionaris (CSIF) que, a través d’un comunicat, van assegurar que hi ha certa preocupació que les sol·licituds desbordin els serveis de la Seguretat Social davant de la «falta de mitjans i treballadors». «El personal de la Seguretat Social és insuficient per resoldre aquests expedients i tem un col·lapse com el del SEPE després de l’allau d’ertos», apunten.\nEl ministre d’Inclusió, Seguretat Social i Migracions, José Luis Escrivá, va apuntar ahir a Catalunya Ràdio que una via de treball per agilitar els tràmits i el pagament de l’ingrés mínim és la posada en marxa de la mà de les autonomies d’«un model únic i simplificat de finestreta única d’entrada». Referent a això, el ministre socialista va insistir en la necessitat d’assajar «un model modern de cogovernança federal» que permeti a l’Executiu oferir una prestació i que després siguin les autonomies les que desenvolupin els mecanisme per fer arribar aquesta ajuda.\nSegons va explicar, totes les actuacions de l’administració pública han d’anar orientades a aconseguir «eficàcia, eficiència i rapidesa en la prestació». «El criteri fonamental és que volem que sigui el més ràpid possible», va sentenciar Escrivá abans d’emfatitzar que resulta imprescindible «no caure en els errors del passat» associats a la gestió d’altres prestacions, «que tarden massa temps a reconèixer-se i pagar-se».\nTemes: Ingrés Mínim Vital José Luis Escrivá UGT


Doble tragèdia mortal en un accident a Cardedeu - XCatalunya.cat\nDoble tragèdia mortal en un accident a Cardedeu\nDues persones han mort aquest dissabte a la tarda en el xoc frontal de dos vehicles a la C-35 al seu pas per Cardedeu (Vallès Oriental). Segons ha informat el Servei Català de Trànsit, per motius que s’estan investigant han col·lidit dos turismes i, com a conseqüència de la topada, han mort els conductors d’ambdós cotxes.\nLa passatgera posterior d’un dels vehicles ha estat traslladada en estat crític a l’Hospital de la Vall d’Hebron de Barcelona i un altre ferit, en estat menys greu, ha acabat a l’Hospital de Granollers.\nEls serveis d’emergències han estat alertats a les 17.01 hores. Els Bombers de la Generalitat han desplaçat vuit dotacions fins al lloc de l’accident, el punt quilomètric 42, i també s’han activat els Mossos d’Esquadra i tres ambulàncies i un helicòpter del Sistema d’Emergències Mèdiques (SEM).\nLa carretera està tallada en ambdós sentits i es fan desviaments del trànsit. Amb aquestes dues víctimes, la xifra de morts a les carreteres interurbanes de Catalunya aquest 2022 s’eleva a 53.\nTags: Accident, Cardedeu


Presentació de Quin Sidral »\nComparteix!!! Editat a 10sentits, Nous projectes 10sentits, Vins 10sentits | Etiquetes: #montonega10s, +500, ADCO, DIAM, Galzerana, Maceració carbònica, Martinex, Montonega, Parellada, Pla de Manlleu, Raïm, Sidral, Vi 4 Respostes per a “NOU VI 10 SENTITS: QUIN SIDRAL”\nRamon Mª Ferran:\n15 abril 2012 a les 21:17\nCrec que és força interesant la vostra iniciativa aplicant MC en les nostres varietats autòctones.\nEl joc que permet aquesta tècnica ben aplicada, pot donar resultats divertits en vins, que poden ser atractatius per gent experimentada i pels no iniciats.\n16 abril 2012 a les 10:34\nRealment és digne d’admirar la feina que feu. Ja tinc ganes de tastar-lo!!! Gràcies per aquests petits regals que ens feu i continueu en aquesta línia.\n20 abril 2012 a les 12:12\nAmb moltes ganes de tastar-lo!! Si heu aconseguit fer un bon vi d’aquesta sobrevalorada varietat (se de que parlo, fixeu-vos en el meu nick) pujareu tots plegats més escales encara en el meu Olimp enològic…\n20 abril 2012 a les 20:03\nLa veritat és que estem esperant en “candeletes” els teus comentaris que esperem que siguin comprensius amb les aptituds de la varietat i crítics amb el sistema d’elaboració. De fet el plantejament és que si no intentem fer entre tots el que sigui per revaloritzar el nostre patrimoni vitícola, qui ens ho farà?. El que hem fet no deixa de ser una proposta agosarada que al nostre judici mereix la pena, però que a l’hora de la veritat no deixem de ser alumnes que ens examinem davant del professor perquè valori el nostre esforç i si el resultat mereix la pena. De moment molta gent (entesa i no entesa) ens ha felicitat, cosa que com a mínim ja compensa els esforços fets, i el capital invertit. Frissem pels teus comentaris Deixa un comentari


L' IMAGINARI: d’abril 2008\nNo perdem l'esperança...\nPublicat per Norma Pujol Farré les 15:11 5 comentaris\nMúsica a l'oficina....\nA mi també m'agradaria treballar en una oficina si fos sempre així, i a vosaltres?\nPublicat per Norma Pujol Farré les 17:44 1 comentaris\nCom treballar els temes transversals a través de la música....\nDurant tota aquesta setmana he tingut la sort d'assistir a una sèrie de conferències gratuïtes patrocinades per Iber Caja i montades a través del Departament de Didàctiques Específiques de l'àrea de didàctica de l'expressió musical de la Facultat.\nDic que he tingut la sort d'assistir-hi perquè és molt díficil de poder fer coincidir en tres dies seguits a tres grans persones i tant enfeindades com són: la senyoreta Alba Sanfeliu, la Doctora Pilar Lago i la Doctora Serafina Poch, totes tres parlant de temes tant importants i interessant com són: la música com a instrument d'educació per la pau, com educar en valors a través de la música i musicoteràpia: la música com a ajut emocional per l'ésser humà. L'última conferència, encaminada pel Jordi Cano, va ser sobre experiències en període de practicum sobre temes transversals a través de la música. Sens dubte, també molt interessant ja que eren companys nostres qui ens explicaven les seves experiències i l'any que ve ens hi trobarem nosaltres segurament.\nCom no podia ser d'altra manera, vam acabar aquest cicle de conferències amb un sopar tots junts: alumnes i els professors Antoni Tolmos i Jordi Cano, a l'Esmolet, que pel meu gust, podriem tornar a repetir!\nPublicat per Norma Pujol Farré les 18:56 0 comentaris\nPas de l'equador...\nJa era hora, per fi he pogut aconseeguir fotos de la festa del pas de l'equador que vam fer el dia 27 de Març al Mas dels Arcs.\nCom ja és tradició, cada especialitat se'n encarrega de fer les bandes per la seva classe i a mi, com no podia ser d'altra manera m'hi van posar: La més XEIC! (i jo orgullosa, jeje )\nSembla mentida, que ja estem a la meitat de carrera (ara ja finals de segon).\nCom passa el temps si l'aprofités...\nNo res més, us deixo en unes quantes fotos!\nPublicat per Norma Pujol Farré les 15:18 3 comentaris\nPortada del nou cd\nMagin's Productions us informa que ja ha sortit editat el 1er cd del grup Evohè, titulat "Menja mandarines" que alhora és, el títol de la cançó que de ben segur serà el single d'aquest nou compact disk. Cal dir que és un cd enregistrat en directe a la famosa taverna "Last Monky", amb un meravellós públic que des d'un bon principi es va mostrar fidel al grup.\n" Menja mandarines, menja mandarines,\nmenja mandarines per dinar i per sopar...\nla la la ra la ra la! "\nPublicat per Norma Pujol Farré les 19:24 4 comentaris\nEtiquetes: Colla, Coses meves\nPublicat per Norma Pujol Farré les 19:02 0 comentaris\n19a Primavera musical...\nEls propers concerts que oferirà la dinovena Primavera musical de Flix durant el mes d'Abril són els següents:\nDissabte 5: La lira ampostina, a la Unió Social a les 19h.\nDivendres 18: Cor Ciutat de Tarragona, que tindrà lloc a l'Església Parroquial a les 10 de la nit.\nDimarts 22: A la Plaça de l'Església i a les 18 hores, Les Meravelles d'Orient.\nPublicat per Norma Pujol Farré les 18:51 0 comentaris\nEtiquetes: Flix, Música, Primavera musical\nCom treballar els temes transversals a través de l...


Nova jornada de lliga per als equips de futbol de l'Olleria\ndilluns, 28 novembre 2016, 09:52:24\nUna setmana més, el futbol base de l'Olleria no para i en esta jornada marcada per les baixes temperatures s'han donat uns resultats més que positius. Respecte al futbol 11, els Infantils i Cadets actuaven com a locals, aconseguint una treballada victòria contra e...\nNova oferta laboral d'electromecànic per a empresa de l'Olleria\ndilluns, 28 novembre 2016, 09:12:58\nEmpresa de l'Olleria necessita d'un Electromecànic que s'encarregarà del muntatge i reparació dels motors i el manteniment de l'empresa. Els candidats han de tindre el Cicle formatiu de grau mitjà en electromecànica, FPII d'electricitat. Els interessats ...\nNova oferta laboral de manteniment industrial per a empresa de l'Olleria\ndilluns, 28 novembre 2016, 09:03:40\nNova oferta laboral de manteniment industrial per a empresa de l'Olleria. Els aspirants han de tindre el títol de Formació Professional o d'un Cicle Formatiu en fontaneria, electricitat, electromecànica, etc. Els interessats s'han d'inscriure abans de les 14 h. del dij...\nNoves ofertes laborals d'operari de neteja i manteniment per a empresa de l'Olleria\ndilluns, 28 novembre 2016, 08:42:51\nEmpresa de l'Olleria vol contractar 2 operaris de neteja i manteniment. Els candidats han de tindre més de 30 anys i posseir el carnet B, a més es valorarà els candidats que tinguen més carnets de conducció, així com experiència en la c...\ndivendres, 25 novembre 2016, 11:46:24\nHui en el dia internacional de la violència contra les dones, l'Ajuntament de l'Olleria volem fer palés el llarg camí que encara ens queda recórrer com a societat per arribar a fer desaparèixer esta lacra del nostre dia a dia. Les violè...\nLliurament dels premis de la I Ruta Gastronòmica de l'Olleria\ndijous, 24 novembre 2016, 09:28:15\nEls premiats en la I Ruta Gastronòmica de l'Olleria van recollir ahir el seu xec de la mà del Regidor de Promoció Econòmica, Vicent Albiñana, i de Jesús Cerdá en representació de l'Associació d'hostalers de l'Olleria. En concre...\nNova oferta de tècnic/-a ambiental per a empresa de l'Olleria\ndijous, 24 novembre 2016, 08:52:19\nNova oferta laboral de tècnic/-a ambiental per a empresa de l'Olleria. Els candidats hauran de tindre el Grau /Llicenciatura en Ciències Ambientals i inscriure’s abans de les 15 h. del Dimarts 29 de novembre en el següent enllaç:http://lolleria.portalemp.com...\npàgina 63 de 214


La temporada del CH Amposta, una montanya russa - EbreDigital.cat\nCom una autèntica montanya russa. De resultats i nivell de joc, però també d’emocions i sentiments. Així és podria definir i resumir, la temporada del CH Amposta. Després de la 1a volta, les ampostines eren últimes en només 4 punts. L’equip, però, en los fitxatges de Zoe Turnes i Mariangeles de Uriarte a Nadal va alçar el vol i a la segona volta va ser capaç de competir i guanyar contra pràcticament tots els equips. També es va començar a notar la mà Mateu Castellà, que es va fer càrrec a l’equip al novembre després de la dimissió de Sassa Jovic.


L’embarassada Jenna Dewan revela si vol més nens després del nadó 2 - Pares Famosos\nL’embarassada Jenna Dewan revela si vol més nens després del nadó 2\nJenna Dewan Actualment està embarassada del seu segon fill i del primer amb el seu xicot Steve Kazee i, segons l’actriu, hi pot haver més nadons en el seu futur. Durant una aparició a Roselyn Sanchez i Eric Winter He Said, Ella Va dir podcast, Dewan va revelar que no està segura de si tindrà més fills, però definitivament no ha descartat la possibilitat.\nUna publicació compartida per Jenna Dewan (@jennadewan) el 7 de gener de 2020 a les 19:33 PST\n'Aquesta vegada, la gent em pregunta:' Ja heu acabat? 'Cada vegada que vaig a dir' ja he acabat ', no ho puc dir, així que és molt interessant per a mi', va dir. 'Vaig', tindré un altre fill? No ho sé, ho deixaré a l’univers.\nLa jove, de 39 anys, que mentre experimentava moltes malalties al matí durant el seu embaràs actual, se sent molt bé amb tot el tema.\n'M'agrada la gent embarassada', va dir. 'El primer trimestre d'aquest embaràs, vaig estar molt malalt. Vaig ser nàusees molt. ... però m'agrada estar embarassada, estic bastant bé. '\nDewan i ex-marit Channing Tatum comparteix la filla Everly, de 6 anys, que està 'tan emocionada' de convertir-se en germana gran, segons la seva mare.\n'Ho està tenint molt', va dir Dewan Nosaltres setmanalment en octubre. “Ho diu a tothom al món, a qualsevol ia tots. Diu a tothom que vegi: 'Sabíeu que seré germana gran?' Està tan contenta. Sabia que estava emocionada. L’orgullosa mare va afegir que Everly fins i tot “estima l’aplicació que us indica la mida del nadó”.\nEl primer Món de la dansa amfitrió afegit a Ellen DeGeneres que Everly 'va començar a plorar' quan va sentir la notícia.\n'Li vam dir la notícia i sabia que seria feliç perquè ha estat demanant això', va compartir Dean. '[Va dir],' Aquest és el millor dia de la meva vida. '\nDewan i Kazee van anunciar el seu embaràs al setembre, aproximadament un any després de començar la seva sortida.


Bettborn (França) - Viquipèdia, l'enciclopèdia lliure\n(S'ha redirigit des de: Bettborn (France))\n48° 48′ 03″ N, 7° 01′ 17″ E / 48.800833333333°N,7.0213888888889°E / 48.800833333333; 7.0213888888889\nBettborn és un municipi francès, situat al departament del Mosel·la i a la regió del Gran Est. L'any 2007 tenia 413 habitants.\nEl 2007 la població de fet de Bettborn era de 413 persones. Hi havia 144 famílies de les quals 28 eren unipersonals (16 homes vivint sols i 12 dones vivint soles), 32 parelles sense fills, 80 parelles amb fills i 4 famílies monoparentals amb fills.\nEl 2007 hi havia 159 habitatges, 149 eren l'habitatge principal de la família i 10 estaven desocupats. 151 eren cases i 8 eren apartaments. Dels 149 habitatges principals, 128 estaven ocupats pels seus propietaris, 19 estaven llogats i ocupats pels llogaters i 2 estaven cedits a títol gratuït; 3 tenien dues cambres, 1 en tenia tres, 28 en tenien quatre i 117 en tenien cinc o més. 122 habitatges disposaven pel capbaix d'una plaça de pàrquing. A 51 habitatges hi havia un automòbil i a 82 n'hi havia dos o més.\nPiràmide de població de Bettborn el 2009.\nEl 2007 la població en edat de treballar era de 286 persones, 214 eren actives i 72 eren inactives. De les 214 persones actives 197 estaven ocupades (105 homes i 92 dones) i 17 estaven aturades (8 homes i 9 dones). De les 72 persones inactives 25 estaven jubilades, 22 estaven estudiant i 25 estaven classificades com a "altres inactius".\nEl 2009 a Bettborn hi havia 146 unitats fiscals que integraven 415 persones, la mediana anual d'ingressos fiscals per persona era de 17.968€.\nDels 5 establiments que hi havia el 2007, 1 era d'una empresa extractiva, 1 d'una empresa de construcció, 1 d'una empresa de comerç i reparació d'automòbils, 1 d'una empresa de transport i 1 d'una entitat de l'administració pública.\nL'any 2000 a Bettborn hi havia 4 explotacions agrícoles.\nOberstinzel (1,4 km)\nGosselming (1,7 km)\nBerthelming (2,0 km)\nSaint-Jean-de-Bassel (2,2 km)\nDolving (2,9 km)\nRomelfing (3,3 km)\nHellering-lès-Fénétrange (3,4 km)\nKirrberg (4,0 km)\nA Wikimedia Commons hi ha contingut multimèdia relatiu a: Bettborn\nRésumé statistique Fitxa resum de dades estadístiques de Bettborn a l'INSEE.\nÉvolution et structure de la population Fitxa amb el detall de dades de Bettborn a l'INSEE\nObtingut de «https://ca.wikipedia.org/w/index.php?title=Bettborn_(França)&oldid=19555598»\nLa pàgina va ser modificada per darrera vegada el 25 gen 2018 a les 21:33.


La FECETC està present al Saló BIZ Barcelona per donar a conèixer la campanya “Sí i millor” - Diari de la Discapacitat\nPortadaEntitatsLa FECETC està present al Saló BIZ Barcelona per donar a conèixer la campanya “Sí i millor”\nVa posar en contacte representants de les empreses i els CET\nL’alcaldessa Ada Colau es va passar per l’estand de la Federació // Foto: FECETC\nAmb l’objectiu de donar a conèixer la campanya ‘Si i millor, amb 2% de treballadors amb discapacitat”, la Federació de Centres Especials de Treball de Catalunya (FECETC) va participar per tercer any consecutiu al Saló BIZ Barcelona, que es va celebrar els dies 30 i 31 de maig.\nVa ser una oportunitat immillorable per presentar la campanya a l’alcaldessa de Barcelona, Ada Colau, i al regidor de comerç, Agustí Colom, en el transcurs de la inauguració. També va ser presentada al secretari general de Treball, Josep Ginesta, a la directora de general de Barcelona Activa, Sara Berbel, al director executiu d’emprenedoria i innovació, Lorenzo Di Pietro, i a la vicepresidenta de Fepime, Beatriz Fernández-Tubau.\nSegons el director de la FECETC, Miquel Vidal, “la fira ens va donar un posicionament molt positiu; a més de cridar l’atenció de les empreses visitants, a les quals van explicar els avantatges de contractar persones amb discapacitats, no només en compliment de la normativa, sinó també com una oportunitat obligada per a la contractació pública”;. A més, aporta diversitat a les empreses, referències positives al grup i rendibilitat directa i diferent.\nLa FECETC participava al saló dins l’estand de la Federació de la Petita i Mitjana Empresa de Catalunya (FEPIME). Des d’allà van explicar què és un CET i van posar en contacte representants d’empreses i CET.\nEl Saló BIZ Barcelona va rebre en dos dies prop de 14.000 visitants, va acollir unes 200 conferències i més de 40 activitats de networking.\ncampanya "Sí i millor"\n10 d'Octubre de 2019 Redacció/Fonts Diversitat 0\nAhir un grup d’alumnes de l’Escola Moragas i els cuiners germans Torres van presentar al Mercat de les Corts de Barcelona, el receptari inclusiu “Posa’t el davantal”, un llibre de receptes senzilles accessible per a persones amb discapacitat. Les receptes estan representades amb pictogrames, fotografies i altres recursos gràfics (adaptats amb els sistemes augmentatius i alternatius de comunicació), amb text senzill i planer per facilitar la comprensió. També compta amb una versió interactiva per tal de fer-ho accessible a través […]\n8 de Març de 2018 Redacció/Fonts Cultura 0


Chalet - Lagoa - Carvoeiro - 01-VC655 - En venda - T3\nVila de 3 habitacions amb piscina, garatge i fantàstiques vistes al mar a Carvoeiro - Algarve.\nExcel·lent oportunitat d'adquirir una vila de 3 habitacions amb vistes al mar al centre de Carvoeiro.\nExcel·lent oportunitat d'adquirir una vila de 3 habitacions, reformada (mantenint l'encant de l'arquitectura de l'Algarve), amb garatge i piscina, amb fantàstiques vistes al mar i al poble, situada al centre de Carvoeiro.\nAquest edifici de 186 m2 està en excel·lents condicions. Situat en una posició elevada al centre del poble de Carvoeiro, orientat al sud-oest ia només 250 m de la platja.\nEnclavada en una parcel·la totalment tancada de 450m2, amb àmplies terrasses a les dues plantes. A causa de la seva ubicació exclusiva, aquesta vil·la té unes vistes impressionants sobre el mar i el poble de Carvoeiro.\nAquesta propietat consta de 3 habitacions (2 amb armaris encastats), 1 bany amb dutxa i 1 bany amb banyera, sala d'estar amb llar de foc i menjador adjacent, cuina totalment equipada, rebost per a traster sota les escales. , piscina privada de bona mida i garatge amb prou. espai per a cotxe i traster.\nHi ha terrasses àmplies amb accés des de la sala d'estar de 2 habitacions, orientada al sud-oest i amb unes vistes impressionants sobre el poble de Carvoeiro fins al mar. El lloc perfecte per gaudir d'un àpat "a la fresca" i contemplar espectaculars postes de sol amb la família i els amics.\nAl voltant de la piscina (9,5 x 4 m), hi ha una àmplia terrassa per gaudir d'un agradable dia de calor mentre es refresca a la piscina o pren el sol a la terrassa relaxant-se amb una bona copa.\nTambé hi ha un jardí de baix manteniment amb reg.\nL'habitatge es ven parcialment moblat i equipat, amb terra radiant a totes les zones (excepte les habitacions), aire condicionat al saló i als dormitoris, portes i finestres amb doble aïllament, tendals automàtics a la terrassa del saló per donar una mica d'ombra a l'estiu calorós. dies d'estiu, porta de garatge automàtica i internet fibra òptica.\nAquesta propietat és perfecta com a residència principal, casa de vacances o lloguer de vacances (els actuals propietaris utilitzen les 3 possibilitats) ja que es troba a pocs minuts (3 minuts) a peu del centre de Carvoeiro, la platja i tots els serveis.\nEl poble pesquer de Carvoeiro ofereix una àmplia oferta de restaurants amb cuina nacional i internacional, botigues, bars, correus, supermercats, bancs, clíniques mèdiques, dentistes, perruqueries, guarderia i escola primària.\nA 5-10 minuts amb cotxe trobareu una gran selecció de supermercats, el "Carvoeiro Ténis & Fitness Club", 2 camps de golf de renom (Gramacho i Vale de Pinta) i el golf Vale de Milho, algunes de les platges més boniques. de l'Algarve (Benagil, Praia da Marinha, Caneiros) així com de l'escola Nobel de l'Algarve i l'escola alemanya.\nL'aeroport de Faro és a 40-45 minuts amb cotxe.\nDemana la teva cita ara!!\nChalet - Lagoa - Carvoeiro - sesmarias - 01-VC654 - En venda - T4


Els probiòtics i el menjar fermentat. Com ens poden ajudar?\nTot i que potser a la nostra dieta no és massa comú menjar aliments fermentats, a part de la cervesa, cada cop es recomana més incloure productes fermentats a la dieta.\nPer què? Doncs perquè els aliments fermentats tenen dos aspectes importants. El primer és que com que el sucre natural i els carbohidrats dels aliments fermentats es converteixen en àcid durant el procés de fermentació, la quantitat de sucre de l’aliment es redueix. El segon és que degut a l’àcid làctic que es produeix quan els microorganismes estan començant a descompondre els aliments, es produeixen enzims digestius i bactèries “bones”. Aquestes bactèries, poden ajudar a l’intestí a absorbir millor els nutrients i a repoblar-los en zones on les bactèries s’han anat morint degut a la nostra “mala” alimentació.\nAquestes bactèries saludables s’anomenen probiòtics i ajuden a mantenir un equilibri a la nostra flora intestinal, facilitant una digestió més eficient. També estabilitzen els nivells de sucre en sang, milloren el funcionament del sistema immunitari, ajuden a reduir la inflamació estomacal, milloren la salut de la pell i poden fomentar l’alliberació de la serotonina (hormona del plaer).\nI quins aliments fermentats podem menjar?\nXucrut – el més conegut, molt típic a països d’Europa com Alemanya o França, sol acompanyar la carn o els formatges. És fàcil de fer a casa ja que només és col tallada ben fina amb sal. A més a més, tenen molta vitamina C. Regula la digestió, desinflama l’intestí, regenera la flora intestinal i estimula les defenses.\nAmasake – és una fermentació de l’arròs integral. Es fa servir com a endolcidor natural i és ric en enzims digestius, vitamines i fibra.\nMiso – és una pasta fermentada que prové de la soja i el bolet aspergillus orizae. Millora el pH de l’intestí, alcalinitza, remineralitza, augmenta les defenses, equilibra la flora intestinal, afavoreix la digestió i elimina la radioactivitat acumulada a l’organisme. Va molt bé per afegir a guisats o cremes (podria ser com un Avecrem). NO es recomana per a persones amb hipertensió perquè és molt salat. N’hi ha cinc tipus:\nHatcho miso: elaborat només amb sola. La seva fermentació dura més de dos anys i té més proteïnes que la resta dels misos. Te menys quantitat de sal i aigua i és el més terapèutic perquè està més condensat.\nMugi miso: elaborat amb soja i civada. És més dolç.\nGenmai miso: elaborat amb soja i arròs integral\nKome miso: conté soja i arròs blanc.\nShiro-miso o miso blanc: elaborat amb soja i arròs blanc però el seu procés de fermentació és molt curt, de dues setmanes. És dolç i té pocs principis terapèutics. S’utilitza per postres o salses.\nUmeboshi – són prunes fermentades amb sal i fulles d’ortiga. Conté vitamines C, E, K, molts minerals com calci, potassi, magnesi i ferro, remineralitza, alcalinitza, depura estimulant les vies d’eliminació, redueix l’estrenyiment, millora les defenses, elimina quists, nòduls i cel·lulitis.\nKombutxa - és una beguda feta de te fermentat. Millora els problemes digestius i de trànsit intestinal, millora els nivells d’energia, enforteix el sistema immunològic, millora les al·lèrgies, funciona com a antibiòtic (per exemple en candidiasis), disminueix els símptomes premenstruals, normalitza la pressió arterial, prevé la pèrdua de memòria,...\nTempeh - fet de soja fermentada. És un bon substitut de la carn perquè és una proteïna completa. També és recomanable per reduir els símptomes més típics de la menopausa, enforteix els ossos, redueix el risc de malalties coronàries i regula els nivells de sucre en sang.\nKimchi – és similar al xucrut però està més condimentat. Neteja els intestins, té grans quantitats de vitamina C, A, B1 i B2 i proteïnes i carbohidrats. També estimula la gana.\nKèfir – és un producte de la llet fermentada amb llevat. És com un iogurt que es pot beure. És una font de proteïna, calci, vitamina D i molts probiòtics. També n’hi ha fet amb aigua per les persones que no poden prendre lactosa.\nIogurt – els iogurts que contenen cultius actius vius també són bons pels teus intestins.\nAquests aliments tenen diferents tipus de probiòtics, així que és bo alternar-los per anar gaudint dels beneficis de cada un.\nCom sempre però, incloure un “súper aliment” depèn de cada persona ja que, el que a mi em convé i em fa sentir millor, potser a tu no. Com es recomana sempre, el millor és provar-ho. Inclous un aliment i cada dia prens nota de com et sents, si després de prendre’l et trobes millor o pitjor... i al cap d’uns dies podràs apreciar si aquest aliment és bo per a tu o no. Per descomptat, si tens algun problema de salut, el més important és parlar amb el teu metge primer.\nProva d’anar-ne incorporant a la teva dieta. Encara que sembla que hagin de tenir mal gust, et poden sorprendre\nEtiquetes de comentaris: Alimentació alimentació conscient Alimentació saludable Dieta Dieta flexiteriana dieta saludable